A TANÁCS 84/2005/EK RENDELETE
(2005. január 18.)
a Japánból származó televíziós kamerarendszerekre vonatkozó végleges dömpingellenes vám kivetéséről szóló 2042/2000/EK rendelet mellékletének módosításáról
AZ EURÓPAI UNIÓ TANÁCSA,
tekintettel az Európai Közösséget létrehozó Szerződésre,
tekintettel az Európai Közösségben tagsággal nem rendelkező országokból érkező dömpingelt behozatallal szembeni védelemről szóló, 1995. december 22-i 384/96/EK tanácsi rendeletre (1) (a továbbiakban: az alaprendelet),
tekintettel a tanácsadó bizottsággal folytatott konzultációt követően a Bizottság által benyújtott javaslatra,
mivel:
A. KORÁBBI ELJÁRÁSOK
(1)
A Tanács az 1015/94/EK (2) rendelettel végleges dömpingellenes vámot vetett ki a Japánból származó televíziós kamerarendszerek („TKR”) behozatalára.
(2)
A Tanács az 1015/94/EK rendelet 1. cikke (3) bekezdésének e) pontjában a dömpingellenes vám hatálya alól kifejezetten kivette a rendelet mellékletében (a továbbiakban: a melléklet) felsorolt, felső kategóriába tartozó professzionális kamerarendszereket, amelyek műszakilag az 1015/94/EK rendelet termékmeghatározásába tartoznak, de nem tekinthetők televíziós kamerarendszereknek.
(3)
1995 októberében a Tanács a 2474/95/EK (3) rendelettel módosította az 1015/94/EK tanácsi rendeletet, különösen a hasonló termék és egyes professzionális kamerarendszer-típusok meghatározása vonatkozásában, amelyeket kifejezetten mentesített a végleges dömpingellenes vám hatálya alól.
(4)
1997 októberében a Tanács az 1952/97/EK (4) rendelettel két érintett vállalat, nevezetesen a Sony Corporation és az Ikegami Tsushinki Co. Ltd. vonatkozásában az alaprendelet 12. cikke alapján módosította a végleges dömpingellenes vámtételt. Továbbá a Tanács egyes új professzionális kamerarendszer-típusokat a mellékletbe történő felvétellel kifejezetten kivett a dömpingellenes vám hatálya alól.
(5)
1999 januárjában és 2000 januárjában a Tanács a 193/1999/EK (5) és a 176/2000/EK (6) rendelettel egyes professzionális kamerarendszereket felváltó típusokat a mellékletbe felvéve, és ezáltal azokat a végleges dömpingellenes vám alkalmazásának hatálya alól kivéve módosította az 1015/94/EK rendeletet. 2004 októberében a Tanács az 1754/2004/EK rendelettel (7) módosította a 176/2000/EK rendeletet.
(6)
2000 szeptemberében a Tanács az alaprendelet 11. cikkének (2) bekezdése alapján a 2042/2000/EK rendelettel (8) megerősítette az 1015/94/EK rendelettel kivetett végleges dömpingellenes vámokat.
(7)
2001 januárjában és 2001 májusában a Tanács a 198/2001/EK (9) és a 951/2001/EK (10) rendelettel egyes professzionális kamerarendszereket felváltó típusokat a 2042/2000/EK rendelet mellékletébe felvéve, és ezáltal azokat a végleges dömpingellenes vám alkalmazásának hatálya alól kivéve módosította a 2042/2000/EK rendeletet.
(8)
2001 szeptemberében az alaprendelet 11. cikkének (3) bekezdése alapján egy időközi felülvizsgálat után a Tanács az 1900/2001/EK rendelettel (11) megerősítette a 2042/2000/EK rendelettel a Hitachi Denshi Ltd. exportőr gyártótól behozott TKR-re kivetett végleges dömpingellenes vám szintjét.
(9)
2002 szeptemberében a Tanács az 1696/2002/EK (12) rendelettel egyes professzionális kamerarendszereket felváltó típusokat a 2042/2000/EK rendelet mellékletébe felvéve, és ezáltal azokat a végleges dömpingellenes vám alkalmazásának hatálya alól kivéve módosította a 2042/2000/EK rendeletet.
(10)
2004 áprilisában a Tanács a 825/2004/EK rendelettel egyes professzionális kamerarendszereket felváltó típusokat a 2042/2000/EK rendelet mellékletébe felvéve, és ezáltal azokat a végleges dömpingellenes vám alkalmazásának hatálya alól kivéve módosította a 2042/2000/EK rendeletet.
B. ÚJ PROFESSZIONÁLIS KAMERARENDSZER-TÍPUSOKAT ÉRINTŐ VIZSGÁLAT
1. Eljárás
(11)
Két japán exportőr gyártó, nevezetesen a Sony Corporation („Sony”) és a Victor Company of Japan Limited („JVC”) arról tájékoztatta a Bizottságot, hogy a közösségi piacon új professzionális kamerarendszer-típusokat szándékozik bevezetni, és azt kérte, hogy a Bizottság vegye fel ezeket az új professzionális kamerarendszer-típusokat tartozékaikkal együtt a 2042/2000/EK rendelet mellékletébe, és ezáltal mentesítse őket a dömpingellenes vámok hatálya alól.
(12)
A Bizottság ennek megfelelően tájékoztatta a közösségi iparágat, és egy vizsgálatot kezdeményezett kizárólag annak megállapítására, hogy vajon a vizsgált termékek a dömpingellenes vámok hatálya alá tartoznak-e, és ennek megfelelően a 2042/2000/EK rendelet rendelkező részét kell-e módosítani.
2. Vizsgált típusok
(13)
Mentesség iránti kérelem a következő kamerarendszer-típusokra érkezett a megfelelő műszaki információkkal ellátva:
i.
Sony:
-
HDVF-C30W típusú képkereső;
ii.
JVC:
-
KY-F560E típusú kamerafej.
A Sony képkeresőt olyan típusnak mutatták be, amelyet csak kézi videokamerákkal, a 2042/2000/EK rendelet hatályán kívül eső kamerákkal lehet használni. A JVC típust a hatályos dömpingellenes intézkedésekből már kivett professzionális kamerát felváltó típusként mutatták be.
3. Megállapítások
i. HDVF-C30W típusú képkereső
(14)
A HDVF-C30W típusú képkeresőt illetően megállapítást nyert, hogy az a 2042/2000/EK rendelet 1. cikke (2) bekezdésének b) pontjában szereplő termékmegnevezésbe tartozik. Ugyanakkor azt csak az említett rendelet 1. cikke (2) bekezdésének a) pontjában szereplő termékmegnevezésbe nem tartozó kamerafejekkel lehet használni. A kamerafejek jel-zaj hányadosa konkrétan 54 dB, míg a 2042/2000/EK rendelet leírása a kamerafejeknél előírja, hogy „normál erősítési szinten az 55 dB-t eléri vagy meghaladja”. Ezért ezt a képkeresőt a 2042/2000/EK rendelet 1. cikke (3) bekezdésének e) pontjában szereplő meghatározásba tartozó professzionális kamerarendszernek kell tekinteni. Következésképpen a képkeresőt a jelenlegi dömpingellenes intézkedések hatálya alól ki kell venni és a 2042/2000/EK rendelet mellékletébe fel kell venni.
(15)
A közösségi intézmények bevett gyakorlatának megfelelően ezt a típust ki kell venni a vámtétel hatálya alól attól a naptól, amikor a Bizottság szolgálatai az érintett mentesség iránti kérelmet kézhez kapták. Ezért minden 2003. április 1-jén vagy a később behozott Sony-HDVF-C30W típusú képkeresőt az említett naptól a vámtétel hatálya alól mentesíteni kell.
ii. KY-F560E típusú kamerafej
(16)
A KY-F560E típusú kamerafej vonatkozásában megállapítást nyert, hogy bár az a 2042/2000/EK rendelet 1. cikke (2) bekezdésének termékmeghatározásába tartozik, ezt a típust főleg műszaki és orvosi alkalmazásokban használják. Ezért ez a típus a 2042/2000/EK rendelet 1. cikke (3) bekezdésének e) pontjában szereplő meghatározásba tartozó professzionális kamerarendszernek tekintendő. Így azt a jelenlegi dömpingellenes intézkedések hatálya alól ki kell venni és a 2042/2000/EK rendelet mellékletébe fel kell venni.
(17)
A közösségi intézmények bevett gyakorlatának megfelelően ezt a típust ki kell venni a vámtétel hatálya alól attól a naptól, amikor a Bizottság szolgálatai az érintett mentesség iránti kérelmet kézhez kapták. Ezért minden 2004. április 15-én vagy azután behozott JVC-KY-F560E típusú kamerafejet az említett naptól a vámtétel hatálya alól mentesíteni kell.
4. Az érintett felek tájékoztatása és következtetések
(18)
A Bizottság a közösségi iparágat és a TKR exportőröket tájékoztatta megállapításairól, és biztosította számukra a véleménykifejtés lehetőségét. A Bizottság megállapításaival szemben egyik fél sem emelt kifogást.
(19)
A fentiek alapján a 2042/2000/EK rendeletet ennek megfelelően módosítani kell,
ELFOGADTA EZT A RENDELETET:
1. cikk
A 2042/2000/EK rendelet mellékletének helyébe ezen rendelet mellékletének szövege lép.
2. cikk
(1) Ez a rendelet az Európai Unió Hivatalos Lapjában való kihirdetését követő napon lép hatályba.
(2) Ezt a rendeletet az alábbi exportőr termelők által gyártott és a Közösségbe exportált típusok behozatalára kell alkalmazni:
a)
Sony 2003. április 1-jétől:
-
HDVF-C30W típusú képkereső;
b)
JVC 2004. április 15-től:
-
KY-F560E típusú kamerafej.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2005. január 18-án.